b"\n_START_ARTICLE_\nHasyuda Abadi\n_START_SECTION_\nPencapaian\n_START_PARAGRAPH_\nPencapaian terbaik Hasyuda dalam bidang tulisan dan penulisan yang lain adalah dengan meraih hadiah kedua dalam Peraduan Menulis Skrip Drama Pentas DBP Cawangan Sabah (1995), Hadiah Penyajak Terbaik Berita Sabah (1997), Hadiah Tinta Sastera (1999), Hadiah Karya Sulung (2002) dan Hadiah Utama Peraduan Menulis Puisi Berunsur Islam DBP Cawangan Sabah (2011)._NEWLINE_Hasyuda ialah penerima darjah kebesaran Negeri Sabah 'Bintang Kinabalu' (B.K.) pada tahun 2006 , daripada kerajaan Persekutuan Malaysia 'Pingat Pangkuan Negara (P.P.N)' oleh DYMM SPB Yang Di-Pertuan Agong pada tahun 2008 dan juga daripada TYT Yang diPertua Negeri Sabah dengan Bintang Setia Kinabalu (BSK) pada tahun 2013. Hasyuda merupakan penerima Anugerah Penyair Islam Sabah bagi tahun 2008 daripada TYT Yang diPertua Negeri Sabah.\n_START_SECTION_\nKarya\n_START_PARAGRAPH_\nSkrip drama pentas Hasyuda berjudul \xe2\x80\x9cTakungan Bayu\xe2\x80\x9d telah memenangi hadiah kedua dalam Peraduan Menulis Skrip Drama Pentas anjuran DBP Cawangan Sabah pada tahun 1995. Pencapaian Hasyuda dalam bidang penulisan yang lain ialah Hadiah Penyajak Terbaik Berita Sabah (1997), Hadiah Tinta Sastera (1999 dan 2004) dan Hadiah Karya Sulung (2002). Hasyuda telah menghasilkan lebih 1,000 buah puisi, 40 buah cerpen, 35 buah esei sastera dan 5 buah skrip drama pentas. Puisi-puisi Hasyuda dimuatkan dalam kumpulan puisinya: \xe2\x80\x98Balada Paduka Mat Salleh\xe2\x80\x99 (DBP, 1989), \xe2\x80\x98Akar Cahaya\xe2\x80\x99 (IPS, 1997), \xe2\x80\x98Datang Kembali\xe2\x80\x99 (IPS, 1997), 'Menginai Badai' (DBP, 2004), 'Sinar Sirna' (DBP, 2006), 'Kembali di Lahad Rahsia' (IRIS, 2008) dan 'Suara yang terbuka' (ITBM, 2014). Cerpen-cerpen Hasyuda dihimpunkan dalam Kumpulan Cerpen 'Sepasang Sayap Jelita' (2004). Sebuah buku himpunan pantun karya Hasyuda juga diusahakannya dalam 'Usul Mengenal Asal' (IPS, 2014). Puisi-puisi Hasyuda juga turut diterbitkan secara bersama dengan para penulis lain melalui 36 buah antologi puisi, antologi cerpen (2 buah), skrip drama pentas (1 buah) dan esei sastera (1 buah)."